
עיריית בת-ים

............................................................................................................................................ 
האגף המוניציפאלי

פרוטוקול מס' 53.20 מישיבת מועצת עיר מן המניין 
שהתקיימה ביום ג', י"ז בסיוון תשפ"ו, 2.6.2026 
בחדר הישיבות בבניין העירייה

נוכחים ה"ה:
צביקה ברוט, יהודה הרוש, אנסטסיה סהר - שבצוק, ויקטור טל, אלי יריב, ילנה פינסקי וולסמן, איריס בר דוד, קטי פיאסצקי מורג, יסמין ולקומיר פרייסמן, שלמה פינטו חכם, אברהם חקק, אירנה גנין, ויקטור וולודשיק. 

חסרים ה"ה:
טל אסייג, ורד דנינו, אליהו ששון, דוד פפיא, אורי אברהם בוסקילה, לאה בם, רפאל ברנז, שמעון כהן סבן, שלמה לחיאני, אפרים מזרחי, אילנה נג'ר, פבל אסטחוב.
נוכחים ה"ה: 
דורית מוריה – מרכזת ישיבת המועצה, עו"ד חנה כהן – יועצת משפטית, מרדכי ברשישת – גזבר העירייה.
סדר היום:

1. כתב מינוי והסמכה למפקחים.
2. מינוי  סגנים.
3. דו"ח כספי רבעוני לשנת 2025 רבעון 4.
4. חוק עזר לבת ים שמירה ושיפוץ של חזיתות בת ים (תיקון) התשפ"ו 2026.
5. חוק עזר לבת ים (החזקת מקלטים) התשפ"ו 2026.
6. עדכונים ושונות.
צביקה ברוט:
שלום לכולם, ערב טוב. מתחילים את הישיבה. 
דורית מוריה:
כן. אני מתכבדת לפתוח את ישיבת מועצת עיר מן המניין, 53.20. ראש העיר, אתה רוצה לפתוח במשהו או שעוברים לסדר היום? 
צביקה ברוט:
במזל טוב למאיה. 
דורית מוריה:
מזל טוב למאיה, מזל טוב ליהודה לרגל נישואי בנו. 
צביקה ברוט:
לפי סדר קודם כל מאיה אתמול חיתנה את הבת. 
קטי פיאסצקי מורג:
הפועל ניצחה שבוע שעבר דרבי בכדורסל. 
צביקה ברוט:
יהודה חיתן את הבן לפני שבועיים. 
דורית מוריה:
גם היה לו יום הולדת. 
צביקה ברוט:
וליהודה היה יום הולדת בשבת. 
אלי יריב:
44. 
דורית מוריה:
44.5. 
צביקה ברוט:
אין אישורי  פרוטוקולים, מזל טובים? 
אלי יריב:
רגע, לא מרימים אותם בכיסאות או משהו? אני לא יודע. 
צביקה ברוט:
אנחנו מתחילים. 

סעיף 1 - כתב מינוי והסמכה למפקחים.
דורית מוריה:
כתב מינוי והסמכה למפקחים, החלטה מספר 1: הצעת החלטה: מאשרים את הסמכת הפקחים ארז בירודקר, אדיר אמיר בליטי, מקסים איליושנקוב לפקחי אכיפת עבירות תעבורה בתחום עיריית בת-ים. הסמכה זו טעונה פרסום ברשומות. פה אחד? 

יהודה הרוש:
פה אחד. 
אלי יריב:
כן, כן.
דורית מוריה:
תודה רבה. 

הצבעה:  פ"א

בעד:  (צביקה ברוט, יהודה הרוש, אנסטסיה סהר - שבצוק, ויקטור טל, אלי יריב, ילנה פינסקי וולסמן, איריס בר דוד, קטי פיאסצקי מורג, יסמין ולקומיר פרייסמן, שלמה פינטו חכם, אברהם חקק, אירנה גנין, ויקטור וולודשיק). 

סעיף 2 - מינוי  סגנים.
דורית מוריה:
מינוי סגנים. החלטה מס' 2 – הצעת החלטה: מאשרים את מינויה של הגברת קטי פיאסצקי לסגן ראש העיר ללא שכר. 
צביקה ברוט:
רגע, טוב, סליחה. תקריאי את הצעת ההחלטה ואז. רגע שניה מהתחלה הפרענו באמצע. 
דורית מוריה:
בדיוק. בסדר. הצעת החלטה: מאשרים את מינויה של הגב' קטי פיאסצקי לסגנית ראש העיר ללא שכר מכוח סעיף 59 לחוק שיקום אתרי ההרס. מאשרים את מינויו של מר שלמה חכם פינטו לסגן ראש העיר ללא שכר, מכוח סעיף 15 לחוק הרשויות המקומיות, בחירת ראש הרשות סגניו וכהונתם, התשל"ה – 1975, במקום מר אורי בוסקילה. מאשרים את מינויו של מר בוסקילה לתפקיד המשנה לראש העיר. המינויים האמורים ייכנסו לתוקף ביום 29.6.26. ברכותיי. 
צביקה ברוט:
רגע, עוד לא הצבענו. רגע, אולי אין רוב. אולי אין רוב.
דורית מוריה:
מי בעד?
יסמין וילקומיר פרייסמן:
אני מתנגדת. 
דורית מוריה:
זה נראה לי אובייס. 
צביקה ברוט:
אנחנו, דיון סיעתי, יש 10 דקות לכל סיעה, ויהודה מבקש לעשות פיליבסטר. רגע, קודם כל אני מוסיף דבר נוסף הודעה  למועצה, תיק האזרחים הוותיקים יהיה בידיו של ויקטור טל,  החל מהרוטציות. 
אלי יריב:
והספורט. 
צביקה ברוט:
זה כבר הודענו. הספורט עובר לכאן, נכון, הודענו את זה בישיבה הקודמת, לדעתי. אז אנחנו מתקרבים עכשיו למועד הרוטציות, הרוטציה בקדנציה הזו למעשה היא ב-29.6, כי זה חצי הקדנציה, בגלל הארבעה חודשים שנלקחו לנו ככה בתחילת הקדנציה, חרבות ברזל בגלל המלחמה. אנחנו היום ממנים שני סגנים חדשים, אומרים תודה לאורי שימשיך לכהן כמשנה לראש העיר, אבל ממנים את קטי ואת חכם. קודם כל אני חושב שעצם העובדה שבבת ים הצלחנו ליצור באמת קואליציה מכל הקצוות ומכל הגיוון האפשרי זה כבר תעודת כבוד לכולנו. אבל אני חייב להגיד כמה מילים על שניכם. קודם כל, קטי מקבלת עכשיו את המינוי הזה, קדנציה שלישית כבר במועצת העיר. קמיקזה אמיתית לנושאים שבנפשה, שהיא לא מפחדת שהם יהיו שם בנפשה, גם כשזה רק בנפשה, כי היא יודעת מבחינתה מה חשוב ומה נכון ועל מה צריך להיאבק, גם שהיא צודקת וגם שלא.
קטי פיאסצקי מורג:
אני תמיד צודקת.
יהודה הרוש:
לרוב לא. 
צביקה ברוט:
לרוב לא, אבל עם נעליים כמו שצריך, חבל על הזמן. 
אלי יריב:
נעליים.
צביקה ברוט:
אז נכון, היא מביאה לנו תמיד גם אמירה אופנתית, הצהרה אופנתית, לא רק פוליטית. אז קודם כל אנחנו מאחלים לך הצלחה רבה בליווי התיקים שאת מחזיקה, הצלחה גם בפעילות ברמה הארצית. אני מאחל מאוד למדינת ישראל ולימין שאת לא תיבחרי. אבל מאחל לבוחרייך שיעשו את הדבר הנכון ויבינו שיש להם פה באמת נכס אמיתי, שהוכיח את עצמו באחד המקומות הבאמת מיקרו-קוסמוסים אולי במדינת ישראל, ועם הרבה-הרבה קבלות. אז יישר כוח ובהצלחה רבה כסגנית ראש העיר.
קטי פיאסצקי מורג:
תודה רבה.
אלי יריב:
רגע, ומה על הרב פינטו? 

צביקה ברוט:
 הרב שלמה חכם פינטו, שזכיתי-
קטי פיאסצקי מורג:
דבר גם על הנעליים שלו, מה יש? 
צביקה ברוט:
גם הוא עם הצהרה אופנתית.
אלי יריב:
לא, נדבר איתו על הבגדים שלו, על המדים. 
צביקה ברוט:
אבל אני חייב להגיד שקודם כל אנחנו מכירים כבר- 
אלי יריב:
על המדים, על המדים. 
צביקה ברוט:
נכון, נכון. אז תכף מי שירצה להצטרף לברכות יוכל להוסיף, אבל אני חייב להגיד כמה דברים.
אלי יריב:
לא, רק ראש העיר מברך. 
צביקה ברוט:
קודם כל, אנחנו מכירים, הוא למד שנה מתחתיי, אז אנחנו מכירים עוד מהילדות. אני חושב שמאז ומתמיד, אם יש דבר אחד שבאמת בלט בו, זה העשייה למען האחר, ושלא על מנת לקבל פרס. אני חושב שגם ברמה הקהילתית שבנית פה, גם ברמה הצבאית, אלי הזכיר את זה, כמה ימי מילואים עשית? מאות נכון מאז תחילת המלחמה?
שלמה פינטו חכם:
600. 
צביקה ברוט:
יפה, 600 מתוך שנתיים וחצי, בואכה שלוש שנים של מלחמה. היינו יחד אגב בהודעות אבל למשפחות, היינו בשמחות יחד. ואני חושב שהעשייה הגדולה שלך תוכל עכשיו לקבל ביטוי משמעותי יותר כסגן ראש העיר. מאחלים לך הצלחה גדולה. (כולם יחד אומרים אמן) ואם יש מישהו נוסף שרוצה להתייחס, אם לא, אנחנו נעבור להצבעה. 

יהודה הרוש:
כן, ברכה קצרה. אפשר אלי? סליחה. טוב, אני אברך, אני אתחיל עם הרב פינטו, אותו אני מכיר שנים רבות, גם את האבא, את הפעילות הציבורית שלי התחלתי דרך האבא, מסניף הליכוד מהוותיקים. 
צביקה ברוט:
קטי, כולם איך שהוא קשורים לליכוד בסוף, את צריכה למצוא איזה קשר משפחתי, משהו. 

יהודה הרוש:
עשרות תושבים יודעים את ברכתו של הרב פינטו, את תרומתו לעיר, את הנתינה ואני חושב שמגיע לך שיהיה לך בהצלחה.
שלמה פינטו חכם:
אמן. 

יהודה הרוש:
לחברה שלי היקרה שהיא מלווה, אנחנו מלווים אחד את השנייה כבר- 
קטי פיאסצקי מורג:
לא משנה, כמה וכמה שנים. 

יהודה הרוש:
לא משנה, כי אני בן 44. 
צביקה ברוט:
שנתיים-שלוש. 
קטי פיאסצקי מורג:
28. 
צביקה ברוט:
בדיוק מלאו לה 28, בפעם החמישית. 

יהודה הרוש:
אני בטוח במאת האחוזים שאת תפקידך תעשי על הצד הטוב ביותר. את אשת ציבור הכי מסורה שיש, למרות שאת גם טועה לרוב. אבל גם את הטעויות שלך את עושה עם חן ובהדר וממקום טוב, גם ממקום טוב של בחירה.
קטי פיאסצקי מורג:
תראה מה זה, גם עם זה הצלחת לרגש אותי עד דמעות. תראה מה זה. 

יהודה הרוש:
עכשיו אני ארגש אותך אני אגיד לך מה אני צריך. אין לכם מושג כמה האדם הזה שיושב פה עשה מהפכות בכנסת ישראל בכדי לעמוד במילה שלו ולעמוד בהסכם שלו. אם הוא ירצה שהוא יפרט, אבל הפעלנו את כל העולם לקדם את החוק הזה שייתן לנו את הסגן הרביעי, וכשזה לא הצליח אז הוא יזם כמה דברים.
עו"ד חנה כהן:
סגן חמישי. 
קטי פיאסצקי:
סגן חמישי.

יהודה הרוש:
חמישי. לא מעבר לזה אבל אני רק אגיד לך משהו, אני גאה לעבוד עם בן אדם שמילתו כל כך ברזל שאת אפילו לא יודעת. אם הוא ירצה שיספר לך את זה באישי ובפרטי, הוא עבד מאוד קשה בשביל לקבל את זה, בשביל לתת. כי תמיד הוא אמר לי, לקטי מגיע שאני אעמוד בהסכם איתה. אז לכל הציבור הבת ימי, קודם כל הלוואי שתיבחרי לכנסת. 
צביקה ברוט:
קודם כל צריך להגיד, אנחנו בהסכמים עומדים   תמיד, והיינו עומדים בכל מקרה. אין פה שאלה. 

יהודה הרוש:
אז אני מאחל לך להבדיל מצביקה, שתיבחרי לכנסת, תניחי לי. כבר אין לי, אלי לא רוצה שתיבחרי, אלי רוצה שתישארי, אבל מגיע לך להתקדם ולעלות מעלה-מעלה. היא גם גודלת על חשבוננו. 
צביקה ברוט:
דרך אגב, אני חושב ואני חושב שגם כולנו שותפים לזה, כי עם אלי ויהודה היו לי הרבה שיחות על זה, אני חושב שגם אחרים, שכולנו רוצים באמת, כיוון שבכנסת צריך גם ימין וגם שמאל, וצריך עולים וותיקים ודתיים וחילונים, שיהיו שם אנשים ראויים מכל הצדדים, ואין ראויה לך.
דורית מוריה:
אמת. 
אירנה גנין:
אז כולם לכנסת. 
דורית מוריה:
מי בעד ירים את ידו?
יהודה הרוש:
רגע, לא סיימתי את הברכה שלי, מה? 
צביקה ברוט:
דרך אגב, יש דיבורים גם על חכם, יש מצב שאתם יחד במזנון. 

יהודה הרוש:
אני מאחל לך, אני מאחל לך, כל הטוב שיש בעולם ומגיע לך, אני אוהב אותך. ושנים שישבנו שם בפינה.
קטי פיאסצקי מורג:
איזה כיף היה, אה? 

יהודה הרוש:
בפינה, שהוא היה מנהל אותנו, אלי היה מנהל אותנו, אם אנחנו עם עקיצות אחד לשני. תמיד עבדנו בשיתוף פעולה, גם כשאנחנו באים מקצוות שונות הפוליטי. את גם גודלת על חשבון ללכלך עלינו, זה בסדר, תמשיכי, ככל שאת מלכלכת עלינו, ככה אנחנו גדלים. 
קטי פיאסצקי מורג:
באהבה, באהבה. 

יהודה הרוש:
אתם עושים תחרות מי ילכלך יותר על הליכוד, וזה בסדר, העיקר שתיבחרי.
קטי פיאסצקי מורג:
בסדר, יש מספיק לכלוך לכולם, לא צריך. 

יהודה הרוש:
יש מספיק לכולם, נכון. 
קטי פיאסצקי מורג:
אתם  מספקים הרבה. 

יהודה הרוש:
אני מאחל לך, צביקה מאחל לך ללכת. 
אלי יריב:
הוא מחזיק תיק התברואה, הוא צריך...

יהודה הרוש:
אז אני צריך לדאוג. אז צביקה מאחל לך להיבחר לכנסת, אני מאחל, מה איחלת לה? לא יודע, אתה בלבלת אותי. 
צביקה ברוט:
בלבלתי אותו קצת.  
קטי פיאסצקי מורג:
הוא בעד הנגד, הוא בעד הנגד. 
צביקה ברוט:
להגיד לשמאלנים שהם מטומטמים ומצביעים לה, היא רוצה כל מיני דברים הזויים כמו מדינה פלסטינית, נכון? שוויון. 
קטי פיאסצקי מורג:
תחב"צ בשבת.  
צביקה ברוט:
יש לה דעות מוזרות כאלה. לא, אבל ברצינות, מה שאמרתי, שאני מקווה שהיא תיבחר, כי אנחנו צריכים בכנסת גם ימין וגם שמאל. 

יהודה הרוש:
נכון. 
צביקה ברוט:
אבל ימין ושמאל שכולם יהיו ראויים ואין ראויה ממנה. 

יהודה הרוש:
אז שיהיה לך בהצלחה. 
קטי פיאסצקי מורג:
תודה רבה, תודה רבה.  
ויקטור טל:
מה משותף? קטי הייתה שחקנית שלי בהפועל בת ים. 
צביקה ברוט:
נכון. רגע, גם חכם. 
ויקטור טל:
ואבא של פינטו היה מאמן שלי בכדורגל, בית"ר בת ים, כשהייתי ילד. זה כבר טוב. מה שאני מאחל לקטי- 
דורית מוריה:
זה יפה, זה שכונה. 
ויקטור טל:
מצד שני אני מאוד מרוצה שהיא לוקחת את הספורט, כי היא מייצגת את הכדור... שמאוד חשוב לי, וזה מאוד חשוב. מצד שני, אני מאוד רוצה שהיא תיבחר לכנסת, שאני אביא את אייל גולן לפה. 
קטי פיאסצקי מורג:
כשאני אהיה בכנסת הוא לא יגיע לשום מקום.  
צביקה ברוט:
יש פה עוד אנשים שמטילים וטו סביב השולחן. 
ויקטור טל:
זה היה סתם, זה היה סתם. 
צביקה ברוט:
סתם, סתם. 
ויקטור טל:
פינטו, כמובן שבאמת אני חושב שהוא הוסיף איזה צבע למועצה. באמת אני חושב שהוא עושה עבודה מצוינת, באמת הוא מפתיע לטובה. 
צביקה ברוט:
בסוף כמות הח"כים שתהיה לנו בבת ים תהיה- 
ויקטור טל:
ואם אתה גם מועמד לכנסת עכשיו אני שומע- 
צביקה ברוט:
אמנם אנחנו ב-15 הערים הגדולות, בסוף יהיו לנו 15 חברי כנסת. 
ויקטור טל:
אתם יודעים שמי שהיה סגן, אנחנו, בפעם הראשונה, שנה ראשונה ירון סגן, נבחר לכנסת. אתם פעם ראשונה סגנים, אתם כנראה יש לכם סיכוי. 
צביקה ברוט:
בעזרת השם. 
אירנה גנין:
ואני מאחלת הרבה-הרבה בהצלחה והרבה-הרבה-הרבה בריאות. 

יהודה הרוש:
אמן. 
צביקה ברוט:
אמן, אמן, כולנו. נברך גם את חלי סיני מראשון לציון, שכנה שלנו, שגם תיכנס לתפקידה נכון בקרוב כסגנית? מאחלים הצלחה רבה. 

יהודה הרוש:
גם את ממרצ?
קטי פיאסצקי מורג:
תירגע, תירגע. 

יהודה הרוש:
לא, אני נבהל. כל שאתם גדלים אתם מבהילים אותי. 
קטי פיאסצקי מורג:
אקספוננציאלית אנחנו גדלים פה. 
צביקה ברוט:
חברים, עוברים להצבעה. מי בעד? 
דורית מוריה:
פה אחד? 

יהודה הרוש:
פה אחד, פה אחד.
צביקה ברוט:
פה אחד. 
דורית מוריה:
תודה רבה. 
קטי פיאסצקי מורג:
תודה רבה. 
צביקה ברוט:
בהצלחה רבה. 
קטי פיאסצקי מורג:
תודה רבה, תודה רבה. 
צביקה ברוט:
בהצלחה רבה. 

הצבעה:  פ"א

בעד:  (צביקה ברוט, יהודה הרוש, אנסטסיה סהר - שבצוק, ויקטור טל, אלי יריב, ילנה פינסקי וולסמן, איריס בר דוד, יסמין ולקומיר פרייסמן, אברהם חקק, אירנה גנין, ויקטור וולודשיק)
***גב' קטי פיאסצקי מורג ומר שלמה פינטו חכם לא השתתפו בהצבעה***
דורית מוריה:
החלטה מספר 3- 
רחלי סיני:
אני חייבת להגיד שיש לכם באמת הרמוניה ואווירה ואנרגיה כל כך כיפית.
דורית מוריה:
זה תמיד ככה. 
צביקה ברוט:
זה נכון, זה תמיד ככה. חנה זו הערה מצחיקה, אבל זה תמיד ככה. 
רחלי סיני:
באמת כיף לראות אתכם. 
קטי פיאסצקי מורג:
היו, היו כאן ימים סוערים. 
יסמין וילקומיר פרייסמן:
בואי,  תעברי לפה. 
אלי יריב:
המועצה לא בהרכב מלא. 
(מדברים ביחד)

סעיף 3 - דו"ח כספי רבעוני לשנת 2025 רבעון 4.
דורית מוריה:
אני מספרת לכם שהנחנו את הדו"ח הכספי הרבעוני לשנת 2025, רבעון רביעי ואחרון. אם יש למישהו שאלות, נמצא פה הגזבר, ישמח לענות. אם אין, אנחנו נעבור לסעיף  מספר 4. 
צביקה ברוט:
אז הודענו, לא צריך הצבעה, נכון?
אלי יריב:
רק הודעה, הודעה. 

סעיף 4 - חוק עזר לבת ים שמירה ושיפוץ של חזיתות בת ים (תיקון) התשפ"ו 2026.
צביקה ברוט:
חוק עזר. 
דורית מוריה:
סעיף מס' 4 – חוק עזר לבת ים, שמירה ושיפוץ חזיתות בתים. הפצנו לכולכם את החוק, הצעת החלטה: מאשרים את תיקון חוק העזר כמפורט בנוסח שצירפנו לכם. התיקון טעון אישור משרד הפנים. מי בעד? 
עו"ד חנה כהן:
יש למישהו שאלות?
דורית מוריה:
יש למישהו שאלות? פה אחד?
אלי יריב:
פה אחד, פה אחד. 
צביקה ברוט:
פה אחד? תודה. 
דורית מוריה:
תודה רבה. 

הצבעה:  פ"א

בעד:  (צביקה ברוט, יהודה הרוש, אנסטסיה סהר - שבצוק, ויקטור טל, אלי יריב, ילנה פינסקי וולסמן, איריס בר דוד, קטי פיאסצקי מורג, יסמין ולקומיר פרייסמן, שלמה פינטו חכם, אברהם חקק, אירנה גנין, ויקטור וולודשיק). 

סעיף 5 - חוק עזר לבת ים (החזקת מקלטים) התשפ"ו 2026.
דורית מוריה:
סעיף מס' 5 – חולק גם לכולם, הצעת החלטה: חוק עזר לבת ים, החזקת מקלטים, תשפ"ו – 2026, כמפורט בנוסח שצירפתי אליכם בסדר היום. חוק העזר טעון אישור משרד הפנים. יש למישהו שאלות? 
צביקה ברוט:
זה צורך שעלה כמובן במלחמה ולכן- 
קטי פיאסצקי מורג:
ברור, its about time. 
עו"ד חנה כהן:
בהנחיית ראש העיר אנחנו פועלים לפרסום בעזרת השם בחודשים הקרובים, מכרז לפתיחה אוטומטית של דלתות  מקלטים ציבוריים. 
יסמין וילקומיר פרייסמן:
הו, בשעה טובה. 
עו"ד חנה כהן:
גם חוק העזר החדש וגם הפתיחה האוטומטית ביחד, תיתן לנו במלחמה הבאה שלא תהיה, סיוע רב מאוד. 
צביקה ברוט:
פה אחד? 

יהודה הרוש:
פה אחד. 
דורית מוריה:
תודה רבה. 

הצבעה:  פ"א

בעד:  (צביקה ברוט, יהודה הרוש, אנסטסיה סהר - שבצוק, ויקטור טל, אלי יריב, ילנה פינסקי וולסמן, איריס בר דוד, קטי פיאסצקי מורג, יסמין ולקומיר פרייסמן, שלמה פינטו חכם, אברהם חקק, אירנה גנין, ויקטור וולודשיק). 
סעיף 6 - עדכונים ושונות.
דורית מוריה:
שונות, ראש העיר. 
אלי יריב:
הייתם בשונות בהתחלה. 
צביקה ברוט:
נכון, צודק. למה צריך להכריז?
יהודה הרוש:
מכיוון שכך, אנחנו נסיים את המועצה. 
צביקה ברוט:
מגיע לנו לפחות עוד ישיבה אחת של תב"רים. 
דורית מוריה:
לא, זו לא מן המניין. 
צביקה ברוט:
נכון. לא, לא, לא.
אלי יריב:
צריך תב"רים.
צביקה ברוט:
לא, תב"רים בכל מקרה זו תהיה ישיבה שלא מן המניין. אבל תהיה לנו עוד ישיבה שכנראה תהיה מן המניין, אבל לא יודע, אנחנו צריכים לבדוק. לכן אני עוד לא  מכריז על פגרה, שנת ה-100. בעצם אירועי שנת ה-100, כמובן תכירו מי שבמקרה לא מסונכרן, בת ים מתחילה את חגיגות שנת ה-100 שלה בט"ו באב הקרוב. אגב, זה היה תאריך הקמת העיר. מצאתי איזה מסמך היסטורי שפורסם בעיתון דבר, שבאמת חיפשנו את התאריך מתי זה היה בקיץ, זה היה בט"ו באב. 
אלי יריב:
עיתון דבר שמאלני. 
שלמה חכם פינטו:
לא היו ימים טובים...

צביקה ברוט:
לא, אז הוא לא היה. 

יהודה הרוש:
לא, זה היה עיתון יחידי. 
צביקה ברוט:
אז הוא לא היה. 
אנסטסיה סהר:

     לימנים  לא היה כסף אז, רק לשמאלנים. 
אלי יריב:
השמאלנים הכריזו על העיר בת ים... סגן שלה. 
צביקה ברוט:
זה משפחה של דורית, אז רגע, אז אולי אתם סתם. 
דורית מוריה:
מדבר? אני השחלתי את זה לשם, בשביל שיהיה... 
צביקה ברוט:
בקיצור, אז אנחנו יודעים שזה היה בט"ו באב, ובעצם אנחנו פותחים את אירועי שנת ה-100 באירוע עם נשיא המדינה ב-29.7 הקרוב, אם המלחמות כמובן לא ישנו לנו את זה. כרגע נראה שזה יהיה האירוע הראשון, בהנחה שהתאריך לא ישתנה. אנחנו אבל כן נפתח את שנת ה-100 שבוע-שבועיים לפני כן בישיבת מועצת עיר מיוחדת, שממנה כמובן נכריז על האירועים. אז אתם תקבלו כמובן את לוח האירועים נשמח שכולם ישתתפו. זהו, הישיבה נעולה. תודה רבה לכולם. 
___________________


      ________________________
                        ראש העיר



      
מרכזת ישיבות המועצה
                      צביקה ברוט



     
         דורית מוריה

